**Hvad skal jeg kunne til eksamen i dansk?**

Jeg har prøvet at lave en liste, der forhåbentlig kan gøre det lettere for dig at overskue din læsning til danskeksamen (ingen stress, det er ment som en håndsrækning😊)

Listen er inddelt i de tre store grupper (litteratur, sprog og medie), som vi har gennemgået de sidste par år i danskundervisningen. Du kan evt. bruge listen som en tjekliste ifm. din eksamenslæsning.

Kh Ingeborg

**Litteratur**:

1. DE OVERORDNEDE PERIODER/LITTERATURHISTORIEN:

Hav fokus på de gennemgående perioder i dansk, så I har et godt kendskab til de overordnede kendetegn og hvilke forfattere, der er dominerende f.eks. Middelalder (folkeviser/folkeeventyr), Det moderne gennembrud (Herman Bang (impressionisme), Pontoppidan (Naturalist og kritisk realist), Tom Kristensen (ekspressionismen - digte), Klaus Rifbjerg (modernismen), Helle Helle (minimalismen – voldsomt påvirket af impressionismen) osv.

1. KANONFORFATTERE:

Tjek de forskellige kanonforfattere ud: Ludvig Holberg, Adam Oehlenschläger, N.F.S. Grundtvig, Steen St. Blicher, H.C. Andersen, Herman Bang, Henrik Pontoppidan, Johannes V. Jensen, Martin Andersen Nexø, Tom Kristensen, Karen Blixen, Martin A. Hansen, Peter Seeberg og Klaus Rifbjerg. Hvem er de? hvilke perioder hører de til? Hvad er karakteristisk for dem?

I denne sammenhæng, skal I især kunne redegøre for de forfattere, som I har læst værker af: f.eks. Rifbjerg, Helle Helle.

1. ANALYSE OG FORTOLKNING:

Så skal I være klar på at tolke forskellige slags tekster litterært: I skal altså kunne analysere noveller, digte og eventyr, og i denne sammenhæng kunne finde

1. genren (romanuddrag, eventyr, digt, tale, sagprosa osv)

2. kompositionsformer (in medias res, 3-akters modeller, åben/lukket slutning osv),

3. fortællertyper (alvidende, indre- og ydre synsvinkel osv.)

4. fremstillingsformer (scenisk, panoramisk, indirekte tale, dækket direkte tale, fortællerkommentarer osv),

4. miljø- og personkarakteristik,

5. se på sproget (f.eks. billedsprog med besjælinger, sammenligninger og personifikationer osv.),

6. Finde tema og budskab og kunne perspektivere til den pågældende teksts periode.

**Sprog:**

1. SPROGHANDLINGER/UNDERTEKST

Hav fokus på at kende begreberne sproghandlinger (de forskellige former for sproghandlinger) undertekst m.v.

1. DET RETORISKE PENTAGRAM OG ARGUMENTATION (SIMPEL OG UDVIDET)

Vi har også haft om argumentation og det retoriske pentagram samt appelformerne (etos, patos og logos).

1. FORSKELLIGE TALEFORMER:

Den ”Informerende tale”, den ”Påvirkende tale” og ”Lejlighedstalen”

1. STLLISTISKE OG SPROGLIGE VIRKEMIDLER:

Derudover skal I kunne være klar på at kunne stilistiske virkemidler som f.eks. anafor, epifor, retoriske spørgsmål osv.

En god idé er i denne sammenhænge at besøge ”danske taler”, hvor de har en meget fin samling og forklaring. Du får lige linket her: <https://dansketaler.dk/undervisning/retoriske-figurer/>

Det sammen gælder Søren Vrist Christensens fantastiske korte undervisningsplatform på YouTube – den er virkelig god! Du får lige linket her: <https://www.youtube.com/watch?v=Vlgpe6h6jNc>

* Alle disse begreber kan blive brugt på analyser af taler, digte, noveller, eventyr m.v.

**Medier:**

1. FAKTA OG FIKTIONSKODER

I skal altså være klar på at analysere ”tekster”, hvor I skal kunne påvise, hvad er en faktakode i ”teksten” og hvad er en fiktionskode.

1. FILMISKE VIRKEMIDLER: I skal også kunne bruge de filmiske virkemidler, hvis I nu kommer op i noget audiovisuelt (som fx en film eller et klip fra en film):

Billedbeskæring: Total, halvtotal og supertotal, nær, halvnær og ultranær

Kamerabevægelser: panorering og tilt

Lyssætning: Low key og high key – eller ingen lyssætning (Reallys)

Lyd: underlægningsmusik, tale, effektlyd

Kippeformer: Montage, kontinuitetsklip, parallelklip og krydsklip.

1. DE TRE DOKUMENTARFORMER:

Så skal I kunne de TRE dokumentarformer (observerende, deltagende og autoritativ) og diskutere, hvilke fordele og ulemper, der er ved at bruge disse. Altså hvordan dokumentarfilmsinstruktører f.eks. kan manipulere og tiltrække flere seere eller skabe større autencitet (troværdighed). I den sammenhæng er det smart at finde min power point om manipulationsmetoder!